Internacia Diabeto-Tago

Internacia Diabeto-Tago estas la internacia tago specifita tutmonde ĉiujare sur la 14-a de novembro por levi la konscion pri la diabeta malsano.

 Historio 
La unua Internacia Diabeta Tago okazis la 14-an de novembro 1991. Ĝi estas determinita de la Internacia Diabeta Asocio kaj la Monda Organizo pri Sano post la pliiĝo de diabeto-diagnozo tutmonde. La dato estis fiksita laŭ la naskiĝtago de Frederick Banting, kiu gajnis la Nobel-premion pri Fiziologio aŭ Medicino (1923) post la malkovro de insulino en 1922 (kune kun Charles Best).

La Internacia Kampanjo pri Konscio pri Diabeto estas okazigita ĉiujare ĉirkaŭ malsama temo kiu koncernas la komunumon, kiel selektite fare de la Internacia Diabeta Asocio. Temoj kiujn la diabetaj tagoj traktis tra la jaroj estis, ekzemple, diabeto kaj homaj rajtoj, diabeto kaj vivostilo, diabeto kaj malsana obezeco, diabeto ĉe infanoj kaj adoleskantoj, kaj pli. En la jaroj 2009-2013 la ĉefa temo elektita estas edukado kaj prevento de diabeto.  En Internacia Diabeta Tago, diversaj okazaĵoj rilataj al la ĉiujara temo, prelegoj, renkontiĝoj, radio- kaj televidprogramoj, ekspozicioj, gazetarkonferencoj, sporteventoj kaj pli estas okazigitaj tra la tuta mondo, por levi konscion pri la temo. La eventoj estas organizitaj de ĉirkaŭ 200 organizoj traktantaj diabeton en ĉirkaŭ 160 landoj tra la mondo, krom agadoj organizitaj de aliaj organizoj, profesiuloj, homoj kun diabeto kaj iliaj familioj. 

La emblemo de la Internacia Diabeto-Tago estis establita en 2007 kiel simbolo de blua cirklo, kiu estas la simbolo de diabeto en la mondo.  La emblemo estis pridecidita post kiam la Unuiĝintaj Nacioj decidis fiksi Internacian Diabetan Tagon kiel unu el iliaj internaciaj datoj. Rondo estas simbolo de vivo kaj sano en multaj kulturoj tra la mondo; Blua estas la koloro de la flago de Unuiĝintaj Nacioj kaj la koloro de la ĉielo, kiu kunigas ĉiujn naciojn de la mondo. La emblemo celas simboli la Asocion de Ĉiuj Diabetaj Komunumoj ĉirkaŭ la Mondo por Komuna Agado por Kontroli kaj Preveni la Malsanon.

 Notoj 

 Eksteraj ligiloj 

Kategorio:Internaciaj tagoj de Unuiĝintaj Nacioj
Kategorio:Diabeto